Topás

Topás je minerál kryštalizujúci v rombickej sústave, chemicky kremičitan hlinitý s prímesou fluóru - Al2[SiO4|(F,OH)2].

Je to polodrahokam najčastejšie zlatožltej farby, ale taktiež môže byť ružový, zelený, modrý alebo bezfarebný.
Pomenovaný bol podľa ostrova Topasos v Červenom mori, podľa iných zdrojov jeho názov pochádza zo starého indického jazyka, v ktorom slovo tapas znamená oheň.

Pôvod 
Magmatický a postmagmatický minerál so zvýšeným obsahom Al a F. Vyskytuje sa ako horninotvorný minerál v autometamorfovaných cínonosných žulách a na kremenných žilách v ich okolí, v žulových pegmatitoch, menej často aj inde. Jeho veľké prizmatické kryštály môžu dosahovať hmotnosť až okolo 100 kg. Je odolný proti zvetrávaniu.

Iné projekty

Externé odkazy
 Topás na www.mindat.org

Rombické minerály
Nesosilikáty
Bodová grupa mmm
Minerály hliníka
Minerály kremíka
Minerály kyslíka
Minerály fluóru
Minerály vodíka
Polodrahokamy